Publication: Magyar Közlöny
Issue: MK-2004-50 (Year: 2004, Number: 50)
Era: 2004-2010
Section: a 37/2000. (III. 23.) Korm. rendelethez]
Paragraph Index: 328

19. A ruházat kialakítása és minõsége feleljen meg a folyamatnak és a munkaterület tisztasági osztályának. A ruházatot úgy kell viselni, hogy a szennyezõdéstõl védje a terméket. Az egyes tisztasági fokozatokhoz szükséges ruházat leírása az alábbiakban következik: „D” fokozat: a hajat és — ahol indokolt — a szakállat el kell takarni. Általános védõruházatot és megfelelõ cipõt, vagy cipõvédõt kell viselni. Megfelelõ intézkedésekkel meg kell akadályozni a tiszta téren kívüli szennyezés bejutását. „C” fokozat: a hajat és — ahol indokolt — a szakállat és a bajuszt is el kell takarni. Egy-, vagy kétrészes, nadrágos, csuklónál szorosan záródó és magas nyakú ruhát, megfelelõ cipõt vagy cipõvédõt kell hordani. A védõruházat gyakorlatilag nem bocsáthat ki magából szálacskákat vagy apró részecskéket. „A/B” fokozat: a haj és — ahol indokolt — a szakáll és a bajusz sem lóghat ki a kámzsa alól, amit az öltözet nyakrészébe kell begyûrni; arcmaszkot kell hordani a cseppecskék kijutását megakadályozandó. Megfelelõen sterilezett, de be nem púderezett gumi-, vagy mûanyag kesztyût és sterilezett, vagy fertõtlenített lábbelit kell viselni. A nadrág szárait a lábbelibe, a ruhaujjat a kesztyûbe kell beletûrni. A védõruházat gyakorlatilag nem bocsáthat ki magából szálakat vagy apró szemcséket, és az emberi testrõl származó részecskéket sem szabad áteresztenie.

Source: https://magyarkozlony.hu/hivatalos-lapok/ee65b1a51b76e24549f92bd9716d6f799854dc52/dokumentumok/45265c6cf645fabce0e29d0f4c697e4ed0cad5a4/letoltes